Toshkentda mahalla idorasi binosi yondi (foto)

15-iyul kuni soat 21:52 da Sergeli tumani, Yo‘ldosh 7-dahasida joylashgan “Al-Farg‘oniy” nomli MFY binosining ichki qismi va jihozlari 50 kvadrat metr maydonida yondi. Bu haqda Toshkent shahar yong‘in xavfsizligi boshqarmasi ma’lum qildi.

Yong‘in o‘chirish jangovar bo‘linmalari chaqirilgan manzilga soat 21:54 da yetib borgan va ko‘rilgan tezkor choralar natijasida yong‘in soat 22:04 da qurshab olinib, soat 22:20 da bartaraf etilgan.
Hodisa sababi va keltirilgan moddiy zarar miqdori aniqlanmoqda. Voqea joyiga 4 ta yong‘in o‘chirish texnikasi jalb qilingan.
Sodir bo‘lgan yong‘inda insonlar halok bo‘lishi va tan jarohati olish holatlari qayd etilmadi.